Rauði krossinn á Vesturlandi var stofnaður með sameiningu Borgarfjarðardeilda og Stykkishólmsdeildar þann 22. október 2019 . Neyðarvarnir / fjöldahjálp . Sjálfboðaliðar í neyðarvörnum fá reglulega þjálfun og eru á útkallslista almannavarna ásamt öðrum viðbragðsaðilum . Fjöldahjálparstöð er í grunnskóla Stykkishólms , Menntaskólanum í Borgarnesi , Háskólanum á Bifröst og Landbúnaðarháskólanum á Hvanneyri ( staðsett í Ásgarði ) . Skyndihjálparnámskeið eru haldin á svæðinu í samstarfi við aðrar deildir og námskeiðið Börn og umhverfi er haldið reglulega fyrir nemendur í grunnskólanum . Fatasöfnun er á svæðinu og getur fólk komið með föt til flutningafyrirtækis B. Sturlusonar í Stykkishólmi sem flytur þau til Fatasöfnunar Rauða krossins á höfuðborgarsvæðinu . Í Borgarnesi er fatagámur við húsnæði deildarinnar en einnig er hægt að fara með fatapoka beint í gáminn á gámastöðinni á Sólbakka en þar er opið virka daga frá kl. 14 -18 og á laugardögum frá kl. 10 - 14 . Heimsóknavinir heimsækja á einkaheimili og dvalarheimili . Heimsóknavinir sækja námskeið og fræðslu áður en þeir hefja heimsóknir . Rauða kross verslun er starfrækt í Borgarnesi og sjá sjálfboðaliðar um reksturinn . Verslunin er opin fimmtudaga kl. 15 - 18 , föstudaga kl. 14 - 18 og laugardaga kl. 12 - 15 . Nánari upplýsingar um starfið er hægt að fá í síma 482 2106 .